Rikunarita-ORG/Wikinium huggingface dataset:
# Skandinawiese Skiereiland

'n Satellietbeeld van Skandinawiese Skiereiland
Die **Skandinawiese Skiereiland** (Fins: *Skandinavian niemimaa*; Noors: *Skandinaviske halvøy*; Sweeds: *Skandinaviska halvön*) is 'n skiereiland in Noord-Europa wat vanaf Skone in die suide tot die Noord-Kaap in die noorde streek. Op die Skandinawiese Skiereiland is die lande Noorweë en Swede en die grootste deel van Lapland in Noord-Finland geleë. Die Skandinawiese bergreeks vorm die grens tussen Noorweë en Swede. 'n Afbakening van Skandinawië teenoor die Kola-skiereiland in die ooste en die grens binne Finland is nie bepaal nie.

Die naam is afgelei van Skandinawië wat in kulturele opsig veral die lande Denemarke, Noorweë en Swede insluit. Dié naam is op sy beurt ontleen aan die streek Skone, die mees suidelike deel van die Skandinawiese Skiereiland, wat nou aan Swede behoort, maar tot in die 17de eeu deel was van Denemarke en die oorspronklike tuisland van die Dene is.

## Eksterne skakels

* Wikimedia Commons het meer media in die kategorie Skandinawiese Skiereiland.
* (en)  "Scandinavian Peninsula". Encyclopædia Britannica. Besoek op 31 Mei 2024.
# Kagoshima-prefektuur

Kaart
Vlag van die Kagoshima-prefektuur
**Kagoshima-prefektuur** (鹿児島県, *Kagoshima-ken*?) is een van die 47 prefekture van Japan. Kagoshima is die hoofstad en belangrikste stedelike gebied.
# Kreefskeerkring

Die rooi lyn dui die kreefskeerkring aan.
Die **Kreefskeerkring** is 'n besondere breedtegraad wat op ongeveer 23½° N om die aarde strek (presiese ligging is: 23,439° of 23° 26′ 22″). Die naam is afgelei van die sterrebeeld Kreef, 'n teken in die diereriem. Die Kreefskeerkring word ook soms die noordelike keerkring genoem.

Die Kreefskeerkring merk die noordelikste breedtegraad waarop die son eenmaal per jaar loodreg oor staan. Dit gebeur tydens die sonstilstand, ongeveer 21 Junie, en dui die middel van die somer in die Noordelike Halfrond aan.

Die Kreefskeerkring loop deur die volgende lande:

* Meksiko
* Wes-Sahara
* Mauritanië
* Mali
* Algerië
* Libië
* Egipte
* Saoedi-Arabië
* Verenigde Arabiese Emirate
* Oman
* Indië
* Bangladesj
* Myanmar
* Volksrepubliek China
* Taiwan
* Viëtnam

## Sien ook

* Steenbokskeerkring